Pak die lewe met 'n maatjie | Netwerk24
05 Februarie 2018 00:00
Annie M.G. Schmidt se verhaaltjies oor Jip en Janneke het oorspronklik in die 1950's in die Nederlandse koerant Het Parool verskyn, in kombinasie met Fiep Westendorp se ikoniese swart-en-wit- illustrasies.
Mettertyd het dié twee karaktertjies se avonture si­noniem geword met die Nederlandse lewenswyse en word Jip en Janneke vandag as een van Nederland se geliefste uitvoerprodukte beskou.
Jip en Janneke is beste maats.
Hulle woon langs mekaar en saam het hulle die wonderlikste avonture. Hulle baklei natuurlik ook heel lekker, maar oor een ding stem hulle saam: Met 'n maatjie kan die lewe nooit vervelig wees nie.